2002/304/EY: Komission päätös, tehty 19 päivänä huhtikuuta 2002, ohjelmien hyväksymisestä hyväksytyn vyöhykkeen tai ei-hyväksytyllä vyöhykkeellä sijaitsevan hyväksytyn tilan aseman saamiseksi verenvuotoseptikemian (VHS) ja/tai tarttuvan vertamuodostavan kudoksen kuolion (IHN) osalta (ETA:n kannalta merkityksellinen teksti) (tiedoksiannettu numerolla K(2002) 1435)



Virallinen lehti nro L 104 , 20/04/2002 s. 0037 - 0041



Komission päätös, tehty 19 päivänä huhtikuuta 2002, ohjelmien hyväksymisestä hyväksytyn vyöhykkeen tai ei-hyväksytyllä vyöhykkeellä sijaitsevan hyväksytyn tilan aseman saamiseksi verenvuotoseptikemian (VHS) ja/tai tarttuvan vertamuodostavan kudoksen kuolion (IHN) osalta (tiedoksiannettu numerolla K(2002) 1435) (ETA:n kannalta merkityksellinen teksti) (2002/304/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 10 artiklan 2 kohdan, sekä katsoo seuraavaa: (1) Jäsenvaltio voi toimittaa komissiolle ohjelman, jonka tarkoituksena on myöhemmin aloittaa vyöhykkeellä tai ei-hyväksytyllä vyöhykkeellä sijaitsevalla tilalla menettelyt, jotta vyöhykkeelle tai ei-hyväksytyllä vyöhykkeellä sijaitsevalle tilalle saadaan hyväksytty asema verenvuotoseptikemian (VHS) ja/tai tarttuvan vertamuodostavan kudoksen kuolion (IHN) osalta. (2) Eräiden Tanskan alueiden VHS:ää koskevat ohjelmat hyväksyttiin komission päätöksellä 96/221/EY(3), sellaisena kuin se on muutettuna päätöksellä 2001/485/EY(4). (3) Eräiden Saksan alueiden VHS:ää ja IHN:ää koskevat ohjelmat hyväksyttiin komission päätöksellä 2000/312/EY(5). (4) Eräiden Ranskan alueiden VHS:ää ja IHN:ää koskevat ohjelmat hyväksyttiin komission päätöksellä 94/863/EY(6). (5) Italian VHS:ää ja IHN:ää koskevat ohjelmat hyväksyttyjen vyöhykkeiden ja ei-hyväksytyillä vyöhykkeillä sijaitsevien tilojen hyväksytyn aseman saamiseksi hyväksyttiin komission päätöksellä 2001/576/EY(7). (6) Suomessa sovellettavat VHS:ää ja IHN:ää koskevat ohjelmat hyväksyttiin komission päätöksellä 95/479/EY(8). (7) Espanja on toimittanut ohjelman hyväksytyn vyöhykkeen aseman saamiseksi VHS:n ja IHN:n osalta La Riojan autonomiselle alueelle. (8) Italia on toimittanut ohjelman hyväksytyn vyöhykkeen aseman saamiseksi VHS:n ja IHN:n osalta Bolzanon autonomiselle provinssille ja Astico-joelle. (9) Espanjan ja Italian toimittamissa ohjelmissa täsmennetään kyseisten vyöhykkeiden ja tilojen maantieteellinen sijainti, toimenpiteet, jotka viranomaisten on toteutettava, menettelyt, joita hyväksyttyjen laboratorioiden on noudatettava, asianomaisten tautien esiintyminen ja niiden torjumiseksi toteutettavat toimenpiteet. (10) Toimitettujen ohjelmien on todettu olevan direktiivin 91/67/ETY 10 artiklan mukaisia. Näin ollen ne olisi hyväksyttävä. (11) Selkeyden vuoksi on asianmukaista laatia yksittäiset luettelot kaikista vyöhykkeistä ja tiloista, joilla sovelletaan hyväksyttyä ohjelmaa hyväksytyn aseman saamiseksi kalatautien VHS ja/tai IHN osalta. (12) Päätökset 94/863/EY, 95/479/EY, 96/221/EY, 2000/312/EY ja 2001/576/EY olisi siksi kumottava ja korvattava tällä päätöksellä. (13) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään ohjelmat hyväksytyn vyöhykkeen aseman saamiseksi kalatautien VHS ja/tai IHN osalta siten kuin liitteessä I esitetään. 2. Hyväksytään ohjelmat hyväksytyn tilan aseman saamiseksi kalatautien VHS ja/tai IHN osalta siten kuin liitteessä II esitetään. 2 artikla Kyseisten jäsenvaltioiden on saatettava voimaan hyväksyttyjen ohjelmien edellyttämät lait, asetukset ja hallinnolliset määräykset. 3 artikla Kumotaan päätökset 94/863/EY, 95/479/EY, 96/221/EY, 2000/312/EY ja 2001/576/EY. Viittaukset kumottuihin päätöksiin on katsottava viittauksiksi tähän päätökseen. 4 artikla Tämä päätös on osoitettu kaikille jäsenvaltioille. Tehty Brysselissä 19 päivänä huhtikuuta 2002. Komission puolesta David Byrne Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 74, 22.3.1996, s. 42. (4) EYVL L 176, 29.6.2001, s. 64. (5) EYVL L 104, 29.4.2000, s. 80. (6) EYVL L 352, 31.12.1994, s. 73. (7) EYVL L 203, 28.7.2001, s. 23. (8) EYVL L 275, 18.11.1995, s. 23. LIITE I VYÖHYKKEET, JOILLA SOVELLETAAN HYVÄKSYTTYJÄ OHJELMIA KALATAUTIEN IHN JA/TAI VHS OSALTA HYVÄKSYTYN VYÖHYKKEEN ASEMAN SAAMISEKSI 1. TANSKAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N OSALTA HYVÄKSYTYN VYÖHYKKEEN ASEMAN SAAMISEKSI - Valuma-alue FISKEBÆK Å - Kaikki JYLLANNIN OSAT valuma-alueiden Storåen, Karup å, Gudenåen ja Grejs å etelä- ja länsipuolilla - TANSKAN SAARIEN alue 2. SAKSAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - Valuma-alueella WOLFEGGER AACH JA ROHRSEE sijaitseva vyöhyke - Valuma-alueella OBERN NAGOLD sijaitseva vyöhyke - Tonavan valuma-alueella sijaitseva vyöhyke GROßE LAUTER 3. ESPANJAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - LA RIOJAN AUTONOMINEN ALUE 4. RANSKAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - LES FORGES - LA NIVE ja LES NIVELLES - L'ÉLORN 5. ITALIAN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI 5.1 Bolzanon autonominen vyöhyke BOLZANON PROVINSSIVYÖHYKE - Vyöhykkeeseen kuuluvat kaikki Bolzanon provinssin valuma-alueet. Vyöhykkeeseen kuuluu vyöhykkeen ZONA VAL DELL'ADIGE ylempi osa - eli Adige-joen valuma-alue sen lähteeltä Bolzanon provinssissa Trenton provinssin rajalle. (Huom. Vyöhykkeen ZONA VAL DELL'ADIGE alempi osa kuuluu Trenton autonomisen provinssin hyväksyttyyn ohjelmaan. Tämän vyöhykkeen ylempää ja alempaa osaa on pidettävä samana epidemiologisena yksikkönä.) 5.2 Trenton autonominen provinssi ZONA VAL DI SOLE E DI NON - Noce-virran lähteeltä S.Giustinan padolle ulottuva valuma-alue ZONA VAL DEL FERSINA - Fersina-virran lähteeltä Ponte Alton vesiputoukselle ulottuva valuma-alue ZONA VAL DELL'ADIGE - alempi osa - Adige-joen valuma-alue ja sen Trenton autonomisen provinssin alueella sijaitsevat lähteet Bolzanon provinssin rajalta Alan padolle (vesivoimala). (Huom. Vyöhykkeen ZONA VAL DELL'ADIGE yläjuoksulla oleva osa kuuluu Bolzanon autonomisen provinssin hyväksyttyyn ohjelmaan. Tämän vyöhykkeen ylempää ja alempaa osaa on pidettävä samana epidemiologisena yksikkönä.) ZONA VAL RENDENA, ALTO E BASSO SARCA - Sarca-joen lähteeltä Torbolen padolle (vesivoimala) ulottuva valuma-alue. Vyöhykkeen jakaa myös Ponte Piàn pato, Manesin, Arnòn ja Ambiesin jokialtaita ja laakson järviallasta lukuun ottamatta. ZONA TORRENTE ARNÒ - Arnò-joen lähteeltä padolle, joka sijaitsee ennen sitä kohtaa, jossa joki virtaa Sarca-jokeen, ulottuva valuma-alue ZONA VAL BANALE - Ambies-jokialtaalta vesivoimalan padolle asti ulottuva valuma-alue ZONA VARONE - Magnone-virran lähteeltä vesiputoukselle ulottuva valuma-alue ZONA VAL DI LEDRO - Massangia- ja Ponale-jokialtaalta vesivoimalaan ulottuva valuma-alue ZONA ALTO E BASSO CHIESE - Chiese-joen lähteeltä Condinon padolle ulottuva valuma-alue, Adanàn ja Palvicon jokialtaita lukuun ottamatta ZONA TORRENTE PALVICO - Palvicon jokialtaalta sementistä ja kivistä tehdylle padolle asti ulottuva valuma-alue ZONA VALSUGANA - Brentan jokialtaalta Marzotton padolle ulottuva valuma-alue 5.3 Veneton alue ZONA TORRENTE ASTICO - Asticojoen valuma-alue lähteeltä (Trenton autonomisessa provinssissa ja Veneton alueella) Pedescala-siltaa lähellä olevalle padolle Vicenzan provinssissa. Astico-joen alajuoksulla olevaa Pedescala-sillan lähellä olevan padon ja Pria Maglio -padon välistä aluetta pidetään puskurivyöhykkeenä. ZONA BELLUNO - Ardò-joen lähteeltä sen alajuoksulla sijaitsevalle Centro Sperimentale di Acquacolturan (Valli di Bolzano Bellunese, Belluno) padolle asti (ennen kuin Ardo virtaa Piave-jokeen) ulottuva valuma-alue Bellunon provinssissa. 6. SUOMEN VYÖHYKKEET, JOILLA SOVELLETAAN HYVÄKSYTTYÄ OHJELMAA VHS:N JA IHN:N OSALTA HYVÄKSYTYN VYÖHYKKEEN ASEMAN SAAMISEKSI - SUOMI(1) (1) Kaikki manner- ja rannikkoalueet. LIITE II TILAT, JOILLA SOVELLETAAN OHJELMIA EI-HYVÄKSYTYLLÄ VYÖHYKKEELLÄ SIJAITSEVAN IHN:N JA VHS:N OSALTA HYVÄKSYTYN TILAN ASEMAN SAAMISEKSI 1. ALUE: FRIULI-VENEZIA GIULIA, UDINEN PROVINSSI Tagliamento-joen sadanta-alueella sijaitsevat tilat: - Ente Tutela Pesca del Friuli-Venezia Giulia, impianto di Forni di Sotto, - Ente Tutela Pesca del Friuli-Venezia Giulia, impianto di Grauzaria di Moggio Udinese, - Ente Tutela Pesca del Friuli-Venezia Giulia, impianto di Amaro, - Ente Tutela Pesca del Friuli-Venezia Giulia, impianto di Somplago - Mena di Cavazzo Carnico, - Azienda Vidotti Giulio s.n.c., Sutrio. 2. ALUE: VALLE D'AOSTAN AUTONOMINEN ALUE Dora Baltea -joen valuma-alueella sijaitsevat tilat: - Stabilimento ittiogenico regionale, Morgex, Rue Mont Blanc 14. 3. ALUE: VENETON ALUE Brenta-joen valuma-alueella sijaitsevat tilat: - Polo Guerrino, Via S.Martino 51, Loc. Campese, Bassano del Grappa, Vicenzan provinssi.